BESZÁMOLÓ

az

**ENSZ Európai Gazdasági Bizottság (UN ECE)**

**Belső Szállítási Bizottság (INLAND TRANSPORT COMMITTEE)**

**Gépjármű Szerkezeti Munkacsoport (WP.29)**

keretén belül működő

**Zaj Munkacsoport**

**(Working Party on Noise (GRB))**

**65. üléséről**

(Genf, Nemzetek Palotája, 2017. február 15-17.)

A témák és munkaanyagok elérhetőek az alábbi linkeken keresztül:

<http://www.unece.org/trans/main/wp29/wp29wgs/wp29grb/grb2017.html>

<http://www.unece.org/trans/main/wp29/wp29wgs/wp29grb/grbinf650.html>

A **GRB** 65. ülése Mr. S. Ficheux ***ELNÖK ÚR*** (Franciaország) és Mr. Konstantin Glukhenkiy titkár úr — **GRB** titkárság, Genf — vezetésével, az ***ELNÖK ÚR*** üdvözlő szavaival, néhány személyügyi információ átadásával és az előzetes program ismertetésével kezdődött meg.

**Az ülés előzetes napirendje:**

|  |  |  |
| --- | --- | --- |
|  | **Tárgy** | **A hivatkozott munkaanyagok** |
| **1.** | Napirend elfogadása | ECE/TRANS/WP.29/GRB/2017/1 |
| **2.** | R28 számú előírás (hangjelző berendezések) | ECE/TRANS/WP.29/GRB/62, 4. és 5. bekezdés  GRB-64-05, GRB-64-06 |
| **3.** | R41 számú előírás (motorkerékpárok zajkibocsátása): Fejlesztés. |  |
| **4.** | R51 számú előírás (N és M kategóriájú járművek zajkibocsátása) |  |
|  | 1. Fejlesztés | ECE/TRANS/WP.29/2016/4 |
|  | 1. További hangkibocsátási rendelkezések (ASEP) | ECE/TRANS/WP.29/GRB/2017/2 |
| **5.** | R63 számú előírás (mopedek zajkibocsátása) | GRB-64-11, GRB-64-18 |
| **6.** | R92 számú előírás (motorkerékpárok csere kipufogó hangtompítói) | ECE/TRANS/WP.29/GRB/2016/5  ECE/TRANS/WP.29/GRB/2016/6  ECE/TRANS/WP.29/GRB/2016/7 |
| **7.** | R117 számú előírás (gördülési zaj és nedves tapadás) | ECE/TRANS/WP.29/GRB/62, 12-14. bekezdés |
| **8.** | R138 számú előírás (Csendes közúti szállító járművek (QRTV)) | ECE/TRANS/WP.29/A .3/33 |
| **9** | Közös módosítások |  |
| **10.** | Információcsere a nemzeti és nemzetközi zajvédelmi előírások tekintetében |  |
| **11.** | Az út felszínének hatása a gördülési zajra | ECE/TRANS/WP.29/GRB/61, 15. bekezdés |
| **12.** | Definíciók és mozaikszavak a GRB felelősségi körébe tartozó előírásokban | ECE/TRANS/WP.29/GRB/2016/5 |
| **13.** | Módosítási javaslatok a járműgyártásról szóló egységesített állásfoglaláshoz (R.E.3) | ECE/TRANS/WP.29/78/REV.4 |
| **14.** | A Nemzetközi Teljes Jármű Típusjóváhagyási (IWVTA) rendszer fejlesztése és a Munkacsoportok bevonása |  |
| **15.** | A WP.29 2016. novemberi ülésének főbb pontjai |  |
| **16.** | A GRB jövőbeli működésével kapcsolatos elképzelések cseréje | ECE/TRANS/WP.29/GRB/62, 31-32. bekezdés  GRB-64-08 |
| **17.** | Más ügyek | WP.29-168-04  WP.29-168-15 |
| **18.** | Előzetes napirend a hatvanötödik ülésre |  |

**Tényleges napirend**

**1. Napirend elfogadása**

Az ***ELNÖK ÚR*** köszöntőjében ismertette a napirendi változásokat, Mr. Glukheny felsorolta a honlapon még nem szereplő kapcsolódó dokumentumokat. A ***GRB*** elfogadta a módosított napirendet.

**2. R28 számú előírás (hangjelző berendezések)**

Németország, Japán, Koreai Köztársaság, és Törökország, ECE/TRANS/WP.29/GRB/62, GRB-65-06, GRB-65-07-Rev.1, GRB-65-13, GRB-65-14 and GRB-65-19: a *tolatásjelző* jelenlegi, nemzeti szinten történő szabályozásának felvázolása, a meglévő problémák azonosítása és javaslatok azok megoldására.

Hollandia, GRB-65-17: fehér zaj használata a tolatás jelzésére célszerűbb lenne, mint a jelenleg használt keskenysávú hang

GRB: az R28 számú előírás módosítása helyett egy új előírást kell előkészíteni a *tolatásjelzőkre*. Az új előírás főbb kérdései a hatáskör (gépjármű kategóriák), szünet kapcsoló beépítésének lehetősége és a figyelmeztető hang összetétele (hangszintek és frekvenciák). Nincs szükség informális munkacsoport felállítására, az érdekelt felekből álló munkacsoport elkészíti a tervezetet.

Németország: kéri az OICA részvételét a munkacsoportban

**3. R41 számú előírás (motorkerékpárok zajkibocsátása): Fejlesztés**

Franciaország, GRB-65-11: a francia változatban a 3. melléklet 1.4.1 bekezdésében hiányzik az 1 dB(A) érték. GRB kéri a titkárságtól a hiba javítását.

IMMA, GRB-65-18: 1.3.2.1 bekezdés utolsó mondatának törlését javasolja, mivel az R41 számú előírás 4. módosításának hatásköre nem terjed ki az oldalkocsis motorkerékpárokra (L4 kategória)

EC: a javasolt módosítás szükségessé teheti az EU jogszabály változtatását is.

GRB: a következő ülésen folytatjuk a téma megvitatását az IMMA által benyújtott dokumentum alapján

**4. R51 számú előírás (N és M kategóriájú járművek zajkibocsátása)**

1. **Fejlesztés**

Franciaország, GRB-65-10: néhány következetlenség javítását kérte az R.51.03 előírásban.

Kína, OICA: még több hiba javítására lenne szükség

GRB: érdekelt felek a következő ülésre készítsenek egy átgondolt hivatalos dokumentumot a témában

Németország, GRB-65-01: 6.2.2. bekezdésben a “sound level limits” kifejezés tisztázását javasolja

GRB: elfogadja a javaslatot, és kéri a Titkárságot, hogy a javaslatot megfontolásra és szavazásra a WP.29 elé terjessze

ISO, GRB-65-04: javasolja a beltéri vizsgálatok bevezetését mint lehetőséget a 3. mellékletben. A javaslathoz több észrevétel érkezett (Franciaország, Németország, Lengyelország, Orosz Föderáció, EC, OICA). Elnök Úr kérte az érintetteket a javaslat felülvizsgálatára és dokumentum készítésére a következő ülésre

Franciaország,GRB-65-12: több rendelkezés van az R.51.03 előírásban, amik különböző értelmezést tesznek lehetővé, egy értelmezési útmutató készítése lehet a megoldás

OICA: üdvözli a felvetést, ők is találtak hasonló problémákat

GRB: Franciaország, OICA és ISO készítsen listát a problémás megfogalmazásokról

Kína: problémák merültek fel az R.51.03 előírás alkalmazásakor M3 kategóriájú járműveknél különböző hajtásláncok esetén.

1. **További hangkibocsátási rendelkezések (ASEP)**

Franciaország, ECE/TRANS/WP.29/GRB/2017/2, GRB-65-25, GRB-65-26: javaslatok az R.51.03 számú előírás 2. Kiegészítéséhez.

GRB: elfogadja a javaslatot, és kéri a Titkárságot, hogy a javaslatot megfontolásra és szavazásra a WP.29 elé terjessze

Franciaország, GRB-65-24: állapotjelentés a ASEP informális munkacsoportról, munkatervvel és időtervvel a jövőbeli tevékenységekről

**5. R63 számú előírás (mopedek zajkibocsátása)**

EC, GRB-65-09: módosítás tervezet, új L1-A és L1-B alkategóriák definiálása, az előírásnak az EU jogszabályokhoz való igazításának igényével

Hollandia, Németország: vitatják a módosítás létjogosultságát

Japán: új gépjárműkategóriák bevezetése megfelelő körültekintéssel történjen, a többi előírást is érintheti

GRB: a módosítás további átgondolása szükséges, kérjük az EC-t a következő ülésre foglalja az álláspontját hivatalos dokumentumba

**6. R92 számú előírás (motorkerékpárok csere kipufogó hangtompítói)**

Nem kerültek új témák felvezetésre, erre való tekintettel a R92 számú előírás nem szerepel a következő ülés előzetes napirendjében.

**7. R117 számú előírás (gördülési zaj és nedves tapadás)**

Nem kerültek új témák felvezetésre

**8. R138 számú előírás (Csendes közúti szállító járművek (QRTV))**

EC, GRB-65-05: tájékoztatás új EU rendeletről, amely módosítja és kiegészíti az AVAS követelményeit az 540/2014/EU rendelet 8. mellékletében az R138 számú előírás alapján

GRB: az un. AVAS ‘szünet-kapcsoló’ kötelező az 540/2014/EU rendeletben, opcionális az R138 számú előírás eredeti verziójában, majd pedig tiltott a 01. módosított változatban

USA: mint a QRTV GTR (Global Technical Regulation) informális munkacsoport elnöke tájékoztatja az RGB-t, hogy 2016 novemberében közzétették a hibrid és elektromos járművek minimum hangkövetelményeiről rendelkező Nemzeti Szabályt. A szabályozás 2017 márciusában lép hatályba.

GRB: WP.29 egyetért az IWG QRTV GTR mandátumának 2018 decemberéig történő meghosszabbításával

OICA, GRB-65-23:javaslat az előírás 01. módosításában bevezetett átmeneti rendelkezések megfogalmazásainak módosítására

GRB: OICA készítsen hivatalos dokumentumot a témában a következő ülésre

**9. Közös módosítások**

Nem érkezett javaslat ehhez a napirendi ponthoz

**10. Információcsere a nemzeti és nemzetközi zajvédelmi előírások tekintetében**

EC, GRB-65-16 és Add.1: tájékoztatás folyamatban lévő tanulmányról az L kategóriájú járművek Euro 5 zajszint korlátozásáról, ami vizsgálja a jelenlegi határértékek csökkentésének lehetőségét, egyben javaslatokat készít elő a 168/2013/EU rendelet, majd későbbiekben az R9, R41 és R63 számú ENSZ-EGB előírás módosításához. A tanulmány a gyakori lakossági panaszok miatt készül.

Németország, Hollandia, IMMA, OICA: a problémát nem az új járművekre vonatkozó határértékek, hanem a használt járművek kipufogójának cseréje vagy átalakítása okozza. A határértékek csökkentése önmagában nem fog változást hozni, fokozott közúti ellenőrzésre is szükség van az L kategóriájú járművek esetében

Hollandia, GRB-65-27: különböző kezdeményezések bemutatása a közúti zajkibocsátás csökkentése érdekében.

**11. Az út felszínének hatása a gördülési zajra**

Hollandia, GRB-65-20, GRB-65-21, GRB-65-22, Add.1: projekt bemutatása az útfelület címkézéséről a gumiabroncsok mintájára. Négy jellemző érték osztályozása: csúszás elleni védelem, zajcsökkentés, gördülési ellenállás és élettartam.

GRB: az útfelület szabályozása nem az 1958-as vagy az 1998-as egyezmény területe, ezért WP.29, AC.1 és AC.3 szintjén nem lehet kötelező érvényű előírásokat megfogalmazni a témában. Ettől függetlenül a kérdéskört továbbra is napirenden kívánjuk tartani.

**12. Definíciók és mozaikszavak a GRB felelősségi körébe tartozó előírásokban**

GRB, ECE/TRANS/WP.29/2017/5: a csere hangtompító rendszer (RESS) számára egy alternatív rövidítést javasoltunk elfogadni az R92 számú előírás 01. módosított változatában, a 2017. márciusi WP.29 elé terjesztve megfontolásra

**13. Módosítási javaslatok a járműgyártásról szóló egységesített állásfoglaláshoz (R.E.3)**

Orosz Föderáció, R.E.3, ECE/TRANS/WP.29/78/Rev.4, GRB-65-03-Rev.1: javaslat a gépjármű tömeg mértékegységének tonnáról kilogrammra történő változtatásáról

GRB: támogatja a javaslatot, és kéri a titkárságot, hogy továbbítsa azt a WP.29 többi munkacsoportjának

**14. A Nemzetközi Teljes Jármű Típusjóváhagyási (IWVTA) rendszer fejlesztése és a Munkacsoportok bevonása**

Titkár Úr tájékoztatója az R0 számú előíráson dolgozó alcsoport legutóbbi tevékenységeiről, az előírás végleges hivatalos tervezete a WP.29 2017 júniusi ülésén lesz előterjesztve.

**15. A WP.29 2016 novemberi ülésének főbb történései, általános információk**

Titkár Úr beszámolója a WP.29 170. üléséről

**16. A GRB jövőbeli működésével kapcsolatos elképzelések cseréje**

Elnök Úr bemutat egy felülvizsgált listát a GRB lehetséges jövőbeni témáiról (GRB-65-15). A hozzászólásokat Elnök Úr írásban várja.

**17. Más ügyek**

Nem érkezett javaslat ehhez a napirendi ponthoz

**18. Előzetes napirend a hatvanhatodik ülésre**

A GRB 66. ülése 2017. szeptember 4 - 6 között lesz megtartva, a napirend a mostanival nagyjából megegyező lesz

Budapest, 2017. 07. 14.

Székely-Király Zsolt